CELEX: 32018D1137
Language: sl
Date: 2018-08-10 00:00:00
Title: Izvedbeni sklep Komisije (EU) 2018/1137 z dne 10. avgusta 2018 o nadzoru, zdravstvenih pregledih rastlin in ukrepih, ki jih je treba sprejeti za lesen pakirni material za prevoz blaga s poreklom iz nekaterih tretjih držav (notificirano pod dokumentarno številko C(2018) 5245)

14.8.2018   
               
               
                  SL
               
               
                  Uradni list Evropske unije
               
               
                  L 205/54
               
            
         IZVEDBENI SKLEP KOMISIJE (EU) 2018/1137
         z dne 10. avgusta 2018
         o nadzoru, zdravstvenih pregledih rastlin in ukrepih, ki jih je treba sprejeti za lesen pakirni material za prevoz blaga s poreklom iz nekaterih tretjih držav
         
            
               (notificirano pod dokumentarno številko C(2018) 5245)
            
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti tretjega in četrtega stavka člena 16(3) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije 2013/92/EU (2) določa zdravstvene preglede rastlin in ukrepe, ki jih je treba sprejeti za lesen pakirni material, ki se dejansko uporablja pri prevozu določenega blaga s poreklom iz Kitajske. Členi 1 do 4 navedenega sklepa prenehajo veljati 31. julija 2018.
                  
               
                     (2)
                  
                  
                     Pri zdravstvenih pregledih rastlin, ki jih izvajajo države članice na podlagi navedenega sklepa in člena 13a Direktive 2000/29/ES, se je pokazalo, da je lesen pakirni material, ki se uporablja pri prevozu nekaterega blaga s poreklom iz Belorusije in Kitajske („določeno blago“), neskladen z zahtevami Unije glede označevanja lesenega pakirnega materiala iz točke 2 oddelka I dela A Priloge IV k Direktivi 2000/29/ES in v nekaterih primerih tudi napaden s škodljivimi organizmi iz dela A Priloge I k navedeni direktivi.
                  
               
                     (3)
                  
                  
                     Da bi zagotovili, da bodo organi, ki izvajajo zadevne zdravstvene preglede rastlin, bolje pripravljeni, bi morali letališki in pristaniški organi ter drugi organi, pristojni za nadzor pretoka blaga, ali kateri koli nosilec poslovne dejavnosti, ki je vključen v uvoz določenega blaga, ki ga spremlja lesen pakirni material, takoj ko so seznanjeni s skorajšnjim prispetjem navedenega lesenega pakirnega materiala, o tem predhodno obvestiti carinski urad vstopne točke in pristojni uradni organ vstopne točke.
                  
               
                     (4)
                  
                  
                     Lesen pakirni material pošiljk določenega blaga bi moral biti predmet rednih zdravstvenih pregledov rastlin. Države članice bi morale določiti stopnjo izvajanja zdravstvenih pregledov rastlin za lesen pakirni material določenega blaga. Navedena stopnja ne bi smela biti nižja od 1 % uvoženega lesenega pakirnega materiala določenega blaga, da se zagotovi preverjanje reprezentativnega vzorca.
                  
               
                     (5)
                  
                  
                     Za navedeni lesen pakirni material in določeno blago bi morala veljati pravila Unije o carinskem nadzoru, dokler se navedeni zdravstveni pregledi rastlin ne zaključijo, da se zagotovi, da pri njunem prostem pretoku na ozemlju Unije ne pride do kakršnih koli fitosanitarnih tveganj.
                  
               
                     (6)
                  
                  
                     Zdravstveni pregledi rastlin bi se morali izvajati na točki vstopa v Unijo ali v namembnem kraju, ki ga za navedeni namen odobri pristojni uradni organ, da se zagotovi izvajanje navedenih pregledov v najprimernejših objektih.
                  
               
                     (7)
                  
                  
                     Kadar se zdravstveni pregledi rastlin izvedejo v namembnem kraju in se pri njih pokaže, da zahteve iz točke 2 oddelka I dela A Priloge IV k Direktivi 2000/29/ES niso izpolnjene ali da je lesen pakirni material napaden s škodljivimi organizmi iz dela A Priloge I k navedeni direktivi, bi morala zadevna država članica ustrezno ravnati z zadevnim lesenim pakirnim materialom in ga takoj uničiti, da se zagotovi fitosanitarna zaščita ozemlja Unije.
                  
               
                     (8)
                  
                  
                     Države članice bi morale Komisijo uradno obvestiti o številu in rezultatih zdravstvenih pregledov rastlin, izvedenih v skladu s tem sklepom, z uporabo posebne elektronske predloge za poročanje.
                  
               
                     (9)
                  
                  
                     Izkušnje, pridobljene pri dosedanjih zdravstvenih pregledih rastlin, kažejo, da morajo države članice sporočiti vse informacije, ki so potrebne za opredelitev virov nezanesljivih ali nepravilnih oznak, da bi nacionalnim organizacijam za varstvo rastlin navedenih tretjih držav zagotovile nadaljnje podrobne informacije o prestreženem lesenem pakirnem materialu.
                  
               
                     (10)
                  
                  
                     Ta sklep bi se moral uporabljati od 1. oktobra 2018, da se pristojnim uradnim organom in nosilcem poslovne dejavnosti omogoči dovolj časa za prilagoditev novim določbam.
                  
               
                     (11)
                  
                  
                     Da se zagotovi, da do navedenega datuma ne bo prišlo do pravne praznine, bi se morali členi 1 do 4 Izvedbenega sklepa 2013/92/EU, ki prenehajo veljati 31. julija 2018, uporabljati do 30. septembra 2018.
                  
               
                     (12)
                  
                  
                     Zaradi pravne jasnosti bi bilo treba Izvedbeni sklep 2013/92/EU razveljaviti s 1. oktobrom 2018, tj. datumom začetka uporabe tega sklepa.
                  
               
                     (13)
                  
                  
                     Ta sklep bi se moral uporabljati do 30. junija 2020, da se do takrat omogoči sprejetje morebitnih potrebnih ukrepov.
                  
               
                     (14)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Opredelitev pojmov
            V tem sklepu se uporabljajo naslednje opredelitve pojmov:
            
                        (a)
                     
                     
                        „lesen pakirni material“ pomeni les ali lesene proizvode, ki se uporabljajo za podporo, zaščito ali prenašanje blaga, v obliki zabojev za pakiranje, škatel, gajb, sodov in podobne embalaže za pakiranje, palet, zabojastih palet in drugih nakladalnih plošč, paletnih prirobnic in varovalnih oblog, ki se dejansko uporabljajo pri prevozu vseh vrst predmetov ali ne; predelan les, proizveden z lepljenjem, toploto ali pritiskom ali kombinacijo le-teh, in pakirni material, ki je v celoti sestavljen iz lesa debeline 6 mm ali manj, sta izključena;
                     
                  
                        (b)
                     
                     
                        „določeno blago“ pomeni blago s poreklom iz Belorusije ali Kitajske, ki se uvaža v Unijo ter je podprto, zaščiteno ali se prenaša z lesenim pakirnim materialom, z oznakami kombinirane nomenklature (KN) ali oznakami TARIC iz Priloge I k temu sklepu in ki ustreza opisom iz Priloge I k Uredbi Sveta (EGS) št. 2658/87 (3);
                     
                  
                        (c)
                     
                     
                        „pošiljka“ pomeni količino blaga, zajetega v enem samem dokumentu, ki je potreben za carinske ali druge formalnosti;
                     
                  
                        (d)
                     
                     
                        „nosilec poslovne dejavnosti“ pomeni vsako osebo, ki jo ureja javno ali zasebno pravo ter je poslovno vključena v in pravno odgovorna za vnos lesenega pakirnega materiala na ozemlje Unije.
                     
                  
         
            Člen 2
            Nadzor
            Lesen pakirni material vsake pošiljke določenega blaga je od trenutka vstopa na carinsko območje Unije predmet carinskega nadzora v skladu s členom 134 Uredbe (EU) št. 952/2013 Evropskega parlamenta in Sveta (4) in nadzora pristojnih uradnih organov, kot je navedeno v členu 13(1) Direktive 2000/29/ES.
            Lesen pakirni material in določeno blago sta lahko dana samo v enega od carinskih postopkov iz točke 16(a) in (b) člena 5 Uredbe (EU) št. 952/2013, z izjemo posebnih postopkov iz člena 210(a) in (b) navedene uredbe, če so zdravstveni pregledi rastlin iz člena 4 tega sklepa zaključeni.
         
         
            Člen 3
            Predhodno obvestilo o uvoženem lesenem pakirnem materialu
            Letališki in pristaniški organi ter drugi organi, pristojni za nadzor pretoka blaga, ali kateri koli nosilec poslovne dejavnosti, ki je vključen v uvoz določenega blaga, ki ga spremlja lesen pakirni material, takoj ko so seznanjeni s skorajšnjim prispetjem navedenega lesenega pakirnega materiala, o tem predhodno obvestijo carinski urad vstopne točke in pristojni uradni organ vstopne točke.
         
         
            Člen 4
            Zdravstveni pregledi rastlin
            Lesen pakirni material pošiljk določenega blaga je predmet rednih zdravstvenih pregledov rastlin iz člena 13a(1)(b)(iii) Direktive 2000/29/ES, s katerimi se potrdi, da lesen pakirni material izpolnjuje zahteve iz točke 2 oddelka I dela A Priloge IV k Direktivi 2000/29/ES.
            Države članice na podlagi ugotovljenega tveganja za zdravje rastlin določijo stopnjo izvajanja zdravstvenih pregledov rastlin za lesen pakirni material določenega blaga. Navedena stopnja ne sme biti nižja od 1 % pošiljk določenega blaga. Do zaključka pregledov ostaneta navedeni lesen pakirni material in zadevno določeno blago pod carinskim nadzorom v skladu s členom 134 Uredbe (EU) št. 952/2013 in tudi pod nadzorom pristojnega uradnega organa.
            Zdravstveni pregledi rastlin se izvajajo na točki vstopa v Unijo ali v namembnem kraju, ki ga za navedeni namen odobri pristojni uradni organ.
         
         
            Člen 5
            Ukrepi v primeru neizpolnjevanja zahtev
            Kadar se pri zdravstvenih pregledih rastlin iz člena 4 pokaže, da zahteve iz točke 2 oddelka I dela A Priloge IV k Direktivi 2000/29/ES niso izpolnjene ali da je lesen pakirni material napaden s škodljivimi organizmi iz dela A Priloge I k navedeni direktivi, zadevna država članica za lesen pakirni material, ki ne izpolnjuje zahtev, takoj uporabi enega od ukrepov iz člena 13c(7) navedene direktive.
            Če je tako neizpolnjevanje zahtev ali odkritje take napadenosti ugotovljeno v namembnem kraju v skladu s členom 4 tega sklepa, zadevna država članica zagotovi, da se zadevni lesen pakirni material takoj uniči. Pred navedenim uničenjem se lesen pakirni material obdela tako, da se zagotovi, da se med uničenjem in po njem ne pojavijo fitosanitarna tveganja.
         
         
            Člen 6
            Poročanje
            Brez poseganja v Direktivo Komisije 94/3/ES (5) države članice Komisijo uradno obvestijo o številu in rezultatih zdravstvenih pregledov rastlin, izvedenih v skladu s tem sklepom, pri čemer uporabijo elektronsko predlogo za poročanje iz Priloge II k temu sklepu, in sicer do naslednjih datumov:
            
                        (a)
                     
                     
                        do 31. oktobra 2019 za obdobje od 1. oktobra 2018 do 30. septembra 2019;
                     
                  
                        (b)
                     
                     
                        do 31. marca 2020 za obdobje od 1. oktobra 2019 do 29. februarja 2020.
                     
                  
         
            Člen 7
            Sprememba Izvedbenega sklepa 2013/92/EU
            Drugi odstavek člena 7 Izvedbenega sklepa 2013/92/EU se nadomesti z naslednjim:
            
               „Členi 1 do 4 se uporabljajo do 30. septembra 2018.“
            
         
         
            Člen 8
            Razveljavitev Izvedbenega sklepa 2013/92/EU
            Izvedbeni sklep 2013/92/EU se razveljavi s 1. oktobrom 2018.
         
         
            Člen 9
            Uporaba
            Členi 1 do 6 se uporabljajo od 1. oktobra 2018.
            Ta sklep se uporablja do 30. junija 2020.
         
         
            Člen 10
            Naslovniki
            Ta sklep je naslovljen na države članice.
         
         
            V Bruslju, 10. avgusta 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 169, 10.7.2000, str. 1.
         
            (2)  Izvedbeni sklep Komisije 2013/92/EU z dne 18. februarja 2013 o nadzoru, zdravstvenih pregledih rastlin in ukrepih, ki jih je treba sprejeti za leseno embalažo, ki se dejansko uporablja pri prevozu določenega blaga s poreklom iz Kitajske (UL L 47, 20.2.2013, str. 74).
         
            (3)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
         
            (4)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
         
            (5)  Direktiva Komisije 94/3/ES z dne 21. januarja 1994 o postopku za obveščanje o zadržanju pošiljke ali škodljivega organizma, ki predstavlja neposredno fitosanitarno nevarnost, iz tretjih držav (UL L 32, 5.2.1994, str. 37).
      
      
         
            PRILOGA I
            
               DOLOČENO BLAGO
            
            
                        2514 00 00 
                     
                     
                        Skrilavec, vključno grobo klesan ali razžagan ali kako drugače razrezan v pravokotne (vključno kvadratne) bloke ali plošče
                     
                  
                        2515 
                     
                     
                        Marmor, travertin, ekozin in drug apnenčev kamen za spomenike ali gradbeništvo, navidezne relativne gostote 2,5 ali večje, in alabaster, tudi grobo klesani, razžagani ali kako drugače razrezani v pravokotne (vključno kvadratne) bloke ali plošče
                     
                  
                        2516 
                     
                     
                        Granit, porfir, bazalt, peščenec in drug kamen za spomenike ali gradbeništvo, tudi grobo klesani ali razžagani ali kako drugače razrezani v kvadratne ali pravokotne bloke ali plošče
                     
                  
                        4401 
                     
                     
                        Les za ogrevanje v hlodih, polenih, vejah, butarah ali podobnih oblikah; iver in podobni drobci, žagovina, lesni odpadki in ostanki, aglomerirani ali neaglomerirani v hlode, brikete, pelete ali podobne oblike
                     
                  
                        4415 
                     
                     
                        Zaboji za pakiranje, škatle, gajbe, sodi in podobna embalaža za pakiranje, iz lesa; koluti (tulci) za kable iz lesa; palete, zabojaste palete in druge nakladalne plošče iz lesa; paletne prirobnice iz lesa (razen zabojnikov, posebej konstruiranih in opremljenih za enega ali več načinov prevoza)
                     
                  
                        4415 20 
                     
                     
                        Palete, zabojaste palete in druge nakladalne plošče iz lesa; paletne prirobnice iz lesa (razen zabojnikov, posebej konstruiranih in opremljenih za enega ali več načinov prevoza)
                     
                  
                        4415 20 90 
                     
                     
                        Zabojaste palete in druge nakladalne plošče iz lesa (razen zabojnikov, posebej konstruiranih in opremljenih za enega ali več načinov prevoza, ter ploščatih palet in paletnih prirobnic)
                     
                  
                        4415 20 20 
                     
                     
                        Palete in paletne prirobnice iz lesa
                     
                  
                        4418 
                     
                     
                        Stavbno pohištvo in drugi leseni proizvodi za gradbeništvo, vključno celičaste lesene plošče, sestavljene plošče za oblaganje tal, žagane in klane skodle, iz lesa (razen plošč iz vezanega lesa, blokov, lamel in frizov za parket, nesestavljenih, in montažnih zgradb)
                     
                  
                        4421 
                     
                     
                        Drugi leseni izdelki, ki niso navedeni ali zajeti na drugem mestu
                     
                  
                        6501 00 
                     
                     
                        Tulci, stožci in podobni izdelki iz klobučevine, neoblikovani in brez oboda; krogi in cilindri (vključno z rezanimi cilindri) iz klobučevine
                     
                  
                        6801 00 00 
                     
                     
                        Kocke za tlakovanje, robniki in tlakovci iz naravnega kamna (razen iz skrilavcev)
                     
                  
                        6802 
                     
                     
                        Obdelan kamen za spomenike ali za gradbeništvo (razen iz skrilavcev) in izdelki iz njega, razen izdelkov iz tarifne številke 6801 ; kockice za mozaik in podobno iz naravnega kamna (vključno tudi iz skrilavcev) na podlogi ali brez podloge; umetno obarvana zrna, luskine in prah iz naravnega kamna (vključno iz skrilavcev)
                     
                  
                        6803 00 
                     
                     
                        Obdelan skrilavec in izdelki iz skrilavca ali aglomeriranega skrilavca (razen zrn, luskin, prahu, kockic za mozaik in podobno iz skrilavca, svinčnikov iz skrilavca ter skrilavca ali plošč s pisalnimi ali risalnimi površinami, ki so pripravljene za uporabo)
                     
                  
                        6810 
                     
                     
                        Izdelki iz cementa, betona ali umetnega kamna, armirani ali nearmirani
                     
                  
                        6811 40 
                     
                     
                        Azbestnocementni izdelki, izdelki iz cementa s celuloznimi vlakni ali podobno, ki vsebujejo azbest
                     
                  
                        6902 00 
                     
                     
                        Ognjevarna opeka, bloki, ploščice in podobni ognjevarni keramični izdelki za vgraditev, razen tistih iz silikatne fosilne moke ali podobnih silikatnih zemljin
                     
                  
                        6904 00 
                     
                     
                        Neognjevzdržna keramična gradbena opeka, bloki za pode, nosilni bloki in podobno
                     
                  
                        6905 00 
                     
                     
                        Strešniki, lonci, pokrovi in obloge za dimnike, arhitekturni okraski in podobna gradbena keramika
                     
                  
                        6906 00 
                     
                     
                        Keramične cevi, odvodi, žlebovi in pribor za cevi (razen izdelkov iz silikatne fosilne moke ali podobnih silikatnih zemljin, ognjevarnih keramičnih izdelkov, oblog dimnikov, cevi, izdelanih posebej za laboratorije, izolacijskih cevi in pribora zanje ter drugih cevi za elektrotehnične namene)
                     
                  
                        6907 
                     
                     
                        Keramične ploščice za tlakovanje in oblaganje; keramične kockice za mozaik in podobno, na podlagi ali brez podlage (razen izdelkov iz silikatne fosilne moke ali podobnih silikatnih zemljin, ognjevarnih izdelkov, ploščic, posebej prilagojenih za namizne pogrinjke, okrasnih izdelkov in ploščic, posebej izdelanih za štedilnike)
                     
                  
                        6912 00 83 
                     
                     
                        Gospodinjski in toaletni izdelki, kamniti (razen namizne posode, kuhinjske posode, kadi, bidejev, pomivalnih korit in podobnih sanitarnih izdelkov, kipcev in drugih okrasnih izdelkov, loncev, kozarcev, balonov in podobnih posod za transport ali pakiranje blaga)
                     
                  
                        6912 00 23 
                     
                     
                        Namizna posoda in kuhinjska posoda, kamnita (razen kipcev in drugih okrasnih izdelkov, loncev, kozarcev, balonov in podobnih posod za transport ali pakiranje blaga ter mlinčkov za kavo in začimbe s posodami iz keramike in delovno površino iz kovine)
                     
                  
                        7210 
                     
                     
                        Ploščati valjani izdelki iz železa ali nelegiranega jekla, širine 600 mm ali več, vroče valjani ali hladno valjani (hladno deformirani), platirani, prevlečeni ali prekriti
                     
                  
                        7313 00 
                     
                     
                        Bodeča žica iz železa ali jekla; torzijsko zaviti (vpredeni) trakovi ali enojna ploščata žica, z bodicami ali brez njih, in rahlo torzijsko zavita (vpredena) dvojna žica, ki se uporablja za ograje, iz železa ali jekla
                     
                  
                        7317 00 
                     
                     
                        Žičniki, žeblji, risalni žebljički, spiralno zaviti žeblji, prešivne spojke in podobni predmeti, iz železa in jekla, z glavo iz drugega materiala ali brez nje (razen takih izdelkov z bakreno glavo in sponk v „trakovih“)
                     
                  
                        7318 
                     
                     
                        Vijaki, sorniki, matice, tirni vijaki (tirfoni), vijaki s kavljem, kovice, klini za natezanje, razcepke, podložke (vključno vzmetne podložke) in podobni izdelki, iz železa ali jekla (razen vijakov s kvadratno ali šestrobo glavo, zamaškov, vložkov za vijak in podobno, z navojem)
                     
                  
                        7415 
                     
                     
                        Žičniki, žeblji, risalni žebljički, posamične sponke in podobno izdelki iz bakra ali z držalom iz železa ali jekla in glavo iz bakra; vijaki, sorniki, zatiči, matice, vijaki s kavljem, kovice, klini, razcepke, podložke (vključno vzmetne podložke) in podobni izdelki, iz bakra (razen sponk v „trakovih“ in vijakov s kvadratno ali šestrobo glavo, vložkov za vijak, čepov in podobno, z navojem)
                     
                  
                        8101 96 
                     
                     
                        Volframova žica
                     
                  
                        8102 96 
                     
                     
                        Molibdenova žica
                     
                  
                        8205 90 10 
                     
                     
                        Nakovala; prenosne kovačnice; brusi s stojali na ročni ali nožni pogon
                     
                  
                        8465 93 
                     
                     
                        Stroji za brušenje, glajenje ali poliranje za obdelavo lesa, plute, kosti, trde gume, trde plastike ali podobnih trdih materialov (razen strojev za ročno delo in centrov za strojno obdelavo)
                     
                  
                        4504 90 80 
                     
                     
                        Aglomerirana pluta, z vezivi ali brez njih, in izdelki iz aglomerirane plute (razen obutve in njenih delov; vložkov za čevlje, zamenljivih ali ne; pokrival in njihovih delov; zatičev in ločevalcev za strelivo za puške šibrenice; igrač, rekvizitov za družabne igre in šport ter njihovih delov; blokov, plošč, listov ali trakov; ploščic vseh oblik; valjev s polnim prerezom, vključno s koluti; čepi in zamaški)
                     
                  
                        4823 90 85 
                     
                     
                        Papir, karton, celulozna vata in trakovi iz celuloznih vlaken, v trakovih ali zvitkih širine do vključno 36 cm, v kvadratnih ali pravokotnih listih, pri katerih v nezloženem stanju nobena stranica ne meri več kot 36 cm, ali rezani v druge oblike, razen v kvadrate ali pravokotnike, ter izdelki iz papirne mase, papirja, celulozne vate ali trakov iz celuloznih vlaken, ki niso navedeni ali zajeti na drugem mestu
                     
                  
                        6912 00 83 
                     
                     
                        Gospodinjski in toaletni izdelki, kamniti (razen namizne posode, kuhinjske posode, kadi, bidejev, pomivalnih korit in podobnih sanitarnih izdelkov, kipcev in drugih okrasnih izdelkov, loncev, kozarcev, balonov in podobnih posod za transport ali pakiranje blaga)
                     
                  
                        7108 13 80 
                     
                     
                        Zlato, vključno z zlatom, prevlečenim s platino, v obliki polizdelkov, za nemonetarne namene (razen pločevine in trakov debeline, ki brez podlage presega 0,15 mm, in plošč, palic, žice in odrezkov)
                     
                  
                        7110 19 80 
                     
                     
                        Platina v obliki polizdelkov (razen pločevine in trakov debeline, ki brez podlage presega 0,15 mm, in plošč, palic, žice in odrezkov)
                     
                  
                        7304 31 20 
                     
                     
                        Precizne cevi, brezšivne, s krožnim prečnim prerezom, iz železa ali nelegiranega jekla, hladno vlečene ali hladno valjane (hladno deformirane) (razen cevi za naftovode ali plinovode ali zaščitnih cevi („casing“) in proizvodnih cevi („tubing“), ki se uporabljajo pri vrtanju za pridobivanje nafte ali plina)
                     
                  
                        7304 41 00 
                     
                     
                        Cevi in votli profili, brezšivni, s krožnim prečnim prerezom, iz nerjavnega jekla, hladno vlečeni ali hladno valjani (hladno deformirani) (razen cevi za naftovode ali plinovode, zaščitnih cevi („casing“) in proizvodnih cevi („tubing“), ki se uporabljajo pri vrtanju za pridobivanje nafte ali plina)
                     
                  
                        8407 33 20 
                     
                     
                        Batni motor na vžig s svečkami, z izmeničnim gibanjem bata, ki se uporablja za vozila iz poglavja 87, s prostornino cilindrov nad 250 cm3 do vključno 500 cm3
                        
                     
                  
                        8407 33 80 
                     
                     
                        Batni motor na vžig s svečkami, z izmeničnim gibanjem bata, ki se uporablja za vozila iz poglavja 87, s prostornino cilindrov nad 500 cm3 do vključno 1 000  cm3
                        
                     
                  
                        8424 49 10 
                     
                     
                        Razpršilniki za tekočine/prah za kmetijstvo ali hortikulturo, prirejeni za rabo na poljedelskih traktorjih ali za vleko z le-temi
                     
                  
                        8424 82 90 
                     
                     
                        Mehanske naprave za kmetijstvo ali hortikulturo, na ročni pogon ali brez njega, za brizganje ali razprševanje tekočin ali prahu (razen razpršilnikov in naprav za zalivanje)
                     
                  
                        8424 89 40 
                     
                     
                        Mehanske naprave za brizganje, razprševanje ali pršenje tekočin ali prahu, ki se uporabljajo samo ali zlasti za izdelavo tiskanih vezij ali sklopov tiskanih vezij
                     
                  
                        8424 89 70 
                     
                     
                        Mehanske naprave, na ročni pogon ali brez njega, za brizganje, razprševanje ali pršenje tekočin ali prahu, ki niso navedene ali zajete na drugem mestu
                     
                  
                        8467 29 51 
                     
                     
                        Kotni brusilniki za ročno delo, z vdelanim električnim motorjem, ki delujejo z zunanjim napajanjem
                     
                  
                        8544 19 00 
                     
                     
                        Žica za navijanje za električne namene, iz katerega koli materiala razen bakra, izolirana
                     
                  
                        8544 49 91 
                     
                     
                        električna žica in kabli, za napetost do vključno 1 000  V, izolirani, brez konektorjev, s premerom posamičnega žičnega vodnika nad 0,51 mm, ki niso navedeni ali zajeti na drugem mestu
                     
                  
                        8708 30 10 
                     
                     
                        Zavore in servozavore ter njihovi deli, za industrijsko sestavljanje: traktorjev, ki se upravljajo stoje, osebnih avtomobilov in motornih vozil, konstruiranih predvsem za prevoz oseb, vozil za prevoz blaga z batnim motorjem z notranjim zgorevanjem na vžig s kompresijo (dizelskim ali poldizelskim) s prostornino cilindrov do vključno 2 500  cm3 ali z batnim motorjem z notranjim izgorevanjem in na vžig s svečkami s prostornino cilindrov do vključno 2 800  cm3 ter motornih vozil za posebne namene iz tarifne številke 8705 , ki niso navedeni ali zajeti na drugem mestu
                     
                  
                        8708 40 20 
                     
                     
                        Menjalniki in njihovi deli, za industrijsko sestavljanje: traktorjev, ki se upravljajo stoje, osebnih avtomobilov in motornih vozil, konstruiranih predvsem za prevoz oseb, vozil za prevoz blaga z batnim motorjem z notranjim zgorevanjem na vžig s kompresijo (dizelskim ali poldizelskim) s prostornino cilindrov do vključno 2 500  cm3 ali z batnim motorjem z notranjim izgorevanjem in na vžig s svečkami s prostornino cilindrov do vključno 2 800  cm3 ter motornih vozil za posebne namene iz tarifne številke 8705 , ki niso navedeni ali zajeti na drugem mestu
                     
                  
                        8708 91 20 
                     
                     
                        Hladilniki in njihovi deli za industrijsko sestavljanje: traktorjev, ki se upravljajo stoje, osebnih avtomobilov in motornih vozil, konstruiranih predvsem za prevoz oseb, vozil za prevoz blaga z batnim motorjem z notranjim zgorevanjem na vžig s kompresijo (dizelskim ali poldizelskim) s prostornino cilindrov do vključno 2 500  cm3 ali z batnim motorjem z notranjim izgorevanjem in na vžig s svečkami s prostornino cilindrov do vključno 2 800  cm3 ter motornih vozil za posebne namene iz tarifne številke 8705 , ki niso navedeni ali zajeti na drugem mestu
                     
                  
                        8708 92 20 
                     
                     
                        Izpušni lonci in izpušne cevi ter njihovi deli za industrijsko sestavljanje: traktorjev, ki se upravljajo stoje, osebnih avtomobilov in motornih vozil, konstruiranih predvsem za prevoz oseb, vozil za prevoz blaga z batnim motorjem z notranjim zgorevanjem na vžig s kompresijo (dizelskim ali poldizelskim) s prostornino cilindrov do vključno 2 500  cm3 ali z batnim motorjem z notranjim izgorevanjem in na vžig s svečkami s prostornino cilindrov do vključno 2 800  cm3 ter motornih vozil za posebne namene iz tarifne številke 8705 , ki niso navedeni ali zajeti na drugem mestu
                     
                  
      
      
         
            PRILOGA II
            
               PREDLOGA ZA POROČANJE IZ ČLENA 6
            
            
                        
                           Poročilo o fitosanitarnih pregledih pri uvozu lesenega pakirnega materiala vsake pošiljke določenega blaga s poreklom iz Belorusije in Kitajske
                        
                     
                  
                        
                           Obdobje poročanja:
                        
                     
                  
                        
                           Država članica poročevalka:
                        
                     
                  
                        
                           Zadevne vstopne točke:
                        
                     
                     
                        
                           Kraji inšpekcijskega pregleda:
                        
                     
                     
                        
                           Število pošiljk, pregledanih na namembnem kraju:
                        
                        
                           Število pošiljk, pregledanih na vstopni točki:
                        
                     
                  
                         
                     
                     
                        
                           Oznaka kombinirane nomenklature:
                        
                     
                  
                        Število vstopajočih pošiljk, ki vstopajo v Unijo prek države članice poročevalke
                     
                     
                         
                     
                  
                        Število pregledanih pošiljk
                     
                     
                         
                     
                  
                        
                           od tega število pošiljk z lesenim pakirnim materialom, ki izpolnjuje zahteve
                     
                     
                         
                     
                  
                        
                           od tega število prestreženih pošiljk z lesenim pakirnim materialom, ki ne izpolnjuje zahtev
                     
                     
                         
                     
                  
                        
                                    —
                                 
                                 
                                    od tega število pošiljk s škodljivim organizmom in brez skladne oznake ISPM15 (razčlenite glede na škodljivi organizem in manjkajočo ali nepravilno oznako)
                                 
                              
                     
                         
                     
                  
                        
                                    —
                                 
                                 
                                    od tega število pošiljk s škodljivim organizmom in skladno oznako ISPM15 (razčlenite glede na škodljivi organizem)
                                    Navedite kodo države, kodo proizvajalca/izvajalca obdelave in kodo obdelave, ki jih vsebuje oznaka ISPM15
                                 
                              
                     
                         
                     
                  
                         
                     
                  
                        
                                    —
                                 
                                 
                                    od tega število pošiljk samo brez skladne oznake ISPM15 (razčlenite glede na manjkajočo ali nepravilno oznako)
                                 
                              
                     
                         
                     
                  
                        % pregledanega določenega blaga (od skupnega števila pošiljk)